b'\n_START_ARTICLE_\nVlado Bad\xc5\xbeim\n_START_SECTION_\nIgralska kariera\n_START_PARAGRAPH_\nBad\xc5\xbeim je bil dolgoletni nogometa\xc5\xa1 Kopra v jugoslovanski ligi, v slovenski ligi pa je igral za kluba Koper in Jadran Dekani. Skupno je v 1.SNL odigral 45 prvenstvenih tekem in dosegel tri gole. Igral je na polo\xc5\xbeaju vezista. Tudi njegov sin Luka Bad\xc5\xbeim (1997) je nogometa\xc5\xa1, ki igra trenutno za Ankaran Hrvatine na polo\xc5\xbeaju branilca.\n_START_SECTION_\nTrenerska kariera\n_START_PARAGRAPH_\nOd leta 2001 deluje kot trener v klubih Jadran \xc5\xa0epi\xc4\x8d, Bonifika, dvakrat Koper, Dom\xc5\xbeale in od leta 2011 Ankaran Hrvatini. S klubom Jadran \xc5\xa0epi\xc4\x8d iz Kozine je uspe\xc5\xa1no nastopal v drugi slovenski nogometni ligi. Z Bonifiko se je v dveh sezonah iz primorske lige (4.snl), uvrstil v 2.snl in osvojil jesenski naslov. V spomladanskem delu 1.snl je vodil Koper kjer je osvojil Pokal Slovenije 2006/07, prvenstvo kon\xc4\x8dal na 6.mestu in se uvrstil v kvalifikacije za ligo UEFA. V sezoni 2007/08 je z Koprom prvenstvo kon\xc4\x8dal na 2.mestu in izpadel v polfinalu Pokala Slovenije, ter ponovno uvrstil v kvalifikacije za ligo UEFA. Sezono 2008/09 je za\xc4\x8del v Kopru, nato pa prestopil v Dom\xc5\xbeale in prvenstvo kon\xc4\x8dal na 5.mestu. V sezoni 2009/10 je Dom\xc5\xbeale vodil do konca jesenskega dela in kon\xc4\x8dal na 6.mestu. V sezoni 2011/12 je vodil Koper, na petih prvenstvenih tekmah, zamenjal ga je Milivoj Bra\xc4\x8dun. V nadaljevanju sezone je prevzel tretjeliga\xc5\xa1ko ekipo Ankaran Hrvatini in prvenstvo kon\xc4\x8dal na drugem mestu. Z Ankaranom je v sezoni 2012/13 osvojil 3.SNL in se z njimi posledi\xc4\x8dno uvstil v drugo slovensko nogometno ligo. Po \xc5\xa1tirih drugoliga\xc5\xa1kih sezonah je v sezoni 2016/17 oran\xc5\xbeno-bele popeljal do tretjega mesta, ki je ob spletu okoli\xc5\xa1\xc4\x8din pomenilo napredovanje v 1.SNL.'